b'\n_START_ARTICLE_\nNiko & Tapsa\n_START_SECTION_\nHistoria\n_START_PARAGRAPH_\nNikon & Tapsan ensimm\xc3\xa4inen studioalbumi T\xc3\xa4ss\xc3\xa4 kaupungissa tuulee aina julkaistiin 27. kes\xc3\xa4kuuta 2007 levykauppa The Funkiestin alaisuudessa toimivan Fjuu Recordsin kautta. Toinen studioalbumi Parhaita p\xc3\xa4ivi\xc3\xa4 julkaistiin 6. toukokuuta 2009. Sen julkaisi Loost Koosista tutun S\xc3\xa4rren oma levy-yhti\xc3\xb6 Rutilus Records. Albumilta julkaistiin musiikkivideona kappale "Parhaita p\xc3\xa4ivii". Nikon & Tapsan kolmas studioalbumi Yht\xc3\xa4 julkaistiin 13. huhtikuuta 2011. Albumilta on julkaistu kaksi musiikkivideota: nimikkokappale "Yht\xc3\xa4" julkaistiin 9. joulukuuta 2010 ja toinen musiikkivideo "Tanssit" 25. maaliskuuta 2011. Albumin julkaisi Fresh Tunes Finland.\n_START_SECTION_\nMuut projektit\n_START_PARAGRAPH_\nNiko kuuluu my\xc3\xb6s syntikkapop-yhtyeisiin H\xc3\xa4linen, Larjosto & Liinamaa ja Jesse, jossa h\xc3\xa4n k\xc3\xa4ytt\xc3\xa4\xc3\xa4 artistinime\xc3\xa4 Kalifornia-Keke. H\xc3\xa4n k\xc3\xa4ytt\xc3\xa4\xc3\xa4 my\xc3\xb6s artistinime\xc3\xa4 No-One Googolplex ja Dynamic Function -nimisiss\xc3\xa4 hip hop -yhtyeiss\xc3\xa4._NEWLINE_Tapsa kuuluu puolestaan Nuanz -nimiseen hip hop-porukkaan. H\xc3\xa4n julkaisi my\xc3\xb6s Hinduman -nimell\xc3\xa4 j\xc3\xa4\xc3\xa4kiekon MM-kisoja 2012 varten kappaleen "Pikkurillaamista".\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nNikolla on Ronja ja Penni -nimiset tytt\xc3\xa4ret.'